SAWAD วิ่ง 3% โบรกชี้กำไร Q4/65 เด่น รับสินเชื่อโต เคาะเป้า 58 บ.
SAWAD บวก 3% ลุ้นกำไรไตรมาส 4/65 เด่น จากการเติบโตของสินเชื่อที่ยังแข็งแกร่ง โบรกแนะนำราคเป้าหมาย 58 บ.
SAWAD บวก 3% ลุ้นกำไรไตรมาส 4/65 เด่น จากการเติบโตของสินเชื่อที่ยังแข็งแกร่ง โบรกแนะนำราคเป้าหมาย 58 บ.
1 ก.พ. 2566

ผู้สื่อข่าวรายงานว่า วันนี้ (1 ก.พ.66) ราคาหุ้น บริษัท ศรีสวัสดิ์ คอร์ปอเรชั่น จำกัด (มหาชน) หรือ SAWAD ณ เวลา 11:26 น. อยู่ที่ระดับ 55 บาท บวก 1.75 บาท หรือ 3.29% สูงสุดที่ระดับ 55.25 บาท ต่ำสุดที่ระดับ 53.50 บาท ด้วยมูลค่าการซื้อขาย 280.53 ล้านบาท

บริษัทหลักทรัพย์ แลนด์ แอนด์ เฮ้าส์ จำกัด (มหาชน) ระบุในบทวิเคราะห์ว่า คาดกำไรไตรมาส 4/65 โตจากงวดเดียวกันของปีก่อน จากการเติบโตของสินเชื่อ ตั้งเป้าเป็นผู้นำอันดับหนึ่งในธุรกิจเช่าซื้อมอเตอร์ไซค์ใหม่ ที่มีส่วนแบ่งตลาดสูงโดยสินเชื่อเช่าซื้อมอเตอร์ไซค์ใหม่ยังเป็นตัวหลักในการผลักดันให้สินเชื่อกลุ่มโต 20-25% ในปีหน้า และหนุนให้กำไรปี 66 ปรับเพิ่มขึ้น 18% จากงวดเดียวกันของปีก่อน แนะนำราคาเป้าหมาย 58 บาท